Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 33. számú melléklet a 46/2009. (XII. 30.) PM rendelethez
Paragraph Index: 218

1. Általános tudnivalók - Az adatlapokat az év első 11 hónapjában, egész számokban milliós nagyságrendben kell kitölteni az NY FIN-04, NY.A.-Ht.4. adatlapok kivételével. December hónapra vonatkozóan a tervdokumentációt egy tizedes pontossággal, a kerekítés szabályainak figyelembevételével kell kitölteni. - A finanszírozási terv adatlapjainak fejlécében az aktuális hónap kerül megjelölésre. - Az NY FIN jelölésű adatlapok az ún. főtáblák, a bevételek, a kiadások és a likviditás tervezésére szolgálnak. A főtáblák kerülnek jóváhagyásra. - Az NY.A.-Ht. jelölésű adatlapok az ún. háttér táblák a bevételek és kiadások finanszírozási napokra történő bontását, az egyéb és a költségvetési forrásból finanszírozott ellátások megtérítésének havi ütemezését tartalmazzák. - A terv egy példányát a Magyar Államkincstár (a továbbiakban: Kincstár) aláírásával visszaigazolja a Nyugdíjbiztosítási Alap részére. - A terv hóközi módosítását a módosult főtáblákra és az érintett háttértáblákra vonatkozóan jóváhagyásra az NGM szakfőosztályára kell megküldeni.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes